CELEX: 32015D0016
Language: hu
Date: 2015-01-06 00:00:00
Title: A Bizottság (EU) 2015/16 végrehajtási határozata ( 2015. január 6. ) a 2006/42/EK európai parlamenti és tanácsi irányelvvel összhangban az EN 1870-17:2012, az egy fűrészegységes, kézi működtetésű, vízszintes keresztvágó körfűrészgépekről szóló szabvány hivatkozásának az Európai Unió Hivatalos Lapjában történő korlátozással ellátott közzétételéről  EGT-vonatkozású szöveg

7.1.2015   
            
            
               HU
            
            
               Az Európai Unió Hivatalos Lapja
            
            
               L 3/61
            
         A BIZOTTSÁG (EU) 2015/16 VÉGREHAJTÁSI HATÁROZATA
   (2015. január 6.)
   a 2006/42/EK európai parlamenti és tanácsi irányelvvel összhangban az EN 1870-17:2012, az egy fűrészegységes, kézi működtetésű, vízszintes keresztvágó körfűrészgépekről szóló szabvány hivatkozásának az Európai Unió Hivatalos Lapjában történő korlátozással ellátott közzétételéről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gépekről és a 95/16/EK irányelv módosításáról szóló, 2006. május 17-i 2006/42/EK európai parlamenti és tanácsi irányelvre (1) és különösen annak 10. cikkére,
   tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendelet (2) 22. cikke által létrehozott bizottság véleményére,
   mivel:
   
               (1)
            
            
               Amennyiben valamely, az Európai Unió Hivatalos Lapjában közzétett jelzettel rendelkező harmonizált szabványt átültető nemzeti szabvány megfelel egy vagy több, a 2006/42/EK irányelv I. mellékletében meghatározott alapvető egészségvédelmi és biztonsági követelménynek, az ilyen szabvány szerint készült gépeknél vélelmezni kell, hogy azok megfelelnek a vonatkozó alapvető egészségügyi és biztonsági követelményeknek.
            
         
               (2)
            
            
               2013 májusában Franciaország a 2006/42/EK irányelv 10. cikkének megfelelően hivatalos kifogást nyújtott be az Európai Szabványügyi Bizottság (CEN) által a 2006/42/EK irányelv keretében történő harmonizálás céljából javasolt EN 1870-17:2012 „Famegmunkáló gépek biztonsága. Körfűrészgépek. 17. rész: Egy fűrészegységes, kézi működtetésű, vízszintes keresztvágó körfűrészgépek (kézi működtetésű radiálfűrészgépek)” szabvány ellen.
            
         
               (3)
            
            
               A hivatalos kifogás a szabvány 5.3.6.1 A fűrészpenge védőburkolata szakaszának 3. bekezdésében előírt rendelkezések hiányosságán alapul, amely azt állítja, hogy a védőburkolat lehet rögzített vagy mozgatható, annak meghatározása nélkül, hogy mikor melyikre van szükség, miközben két különböző kategóriájú eszközről van szó, amelyek esetében különböző biztonsági szintnek megfelelő különböző kockázatelemzés ajánlott.
            
         
               (4)
            
            
               Az EN 1870-17:2012 szabványnak a 2006/42/EK irányelv 22. cikke által létrehozott bizottságot képviselő tagokkal együtt történő megvizsgálását követően a Bizottság arra a következtetésre jutott, hogy a szabvány nem teljesíti azokat az alapvető egészségvédelmi és biztonsági követelményeket, amelyeket a 2006/42/EK irányelv I. mellékletének 1.4.2. „A védőburkolatokra vonatkozó különleges követelmények” pontja ír elő, mivel a tervezőnek így lehetősége van arra, hogy különböző biztonsági szintű burkolatokat építsen be kockázatelemzésre való hivatkozás nélkül.
            
         
               (5)
            
            
               Az olyan opciók harmonizált szabványba való belefoglalása, amelyek egyike nem teljesíti a 2006/42/EK irányelv vonatkozó lényeges egészségügyi követelményeit, zavart kelthet a tekintetben, hogy a szabvány alkalmazása tekintetében fennáll-e a megfelelőség vélelme.
            
         
               (6)
            
            
               Tekintettel arra, hogy az EN 1870-17:2012 szabvány biztonsági elemeit tovább kell fejleszteni, valamint hogy hiányzik e szabvány megfelelő felülvizsgálata, az EN 1870-17:2012 szabványnak az Európai Unió Hivatalos Lapjában való közzétételét megfelelő figyelmeztetésnek kell kísérnie,
            
         ELFOGADTA EZT A HATÁROZATOT:
   1. cikk
   Az EN 1870-17:2012 „Famegmunkáló gépek biztonsága. Körfűrészgépek. 17. rész: Egy fűrészegységes, kézi működtetésű, vízszintes keresztvágó körfűrészgépek (kézi működtetésű radiálfűrészgépek)” szabványra való hivatkozást az Európai Unió Hivatalos Lapjában a mellékletben meghatározott korlátozással kell közzétenni.
   2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. január 6-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 157., 2006.6.9., 24. o.
   
   
      (2)  HL L 316., 2012.11.14., 12. o.
   
   
      MELLÉKLET
      A BIZOTTSÁG KÖZLEMÉNYE A 2006/42/EK IRÁNYELV VÉGREHAJTÁSA KERETÉBEN
      (Az uniós harmonizációs jogszabályok értelmében összehangolt szabványok címeinek és hivatkozásainak közzététele)
      
                  ESzSz (1)
                  
               
               
                  A harmonizált szabvány hivatkozása és címe
                  (és a referenciadokumentum)
               
               
                  Első közzététel HL
               
               
                  A helyettesített szabvány hivatkozási száma
               
               
                  A helyettesített szabvány megfelelőségére vonatkozó vélelem megszűnésének időpontja
                  1. megjegyzés
               
            
                  CEN
               
               
                  EN 1870-17:2012
                  Famegmunkáló gépek biztonsága. Körfűrészgépek. 17. rész: Egy fűrészegységes, kézi működtetésű, vízszintes keresztvágó körfűrészgépek (kézi működtetésű radiálfűrészgépek)
               
               
                  Ez az első közzététel
               
               
                  EN 1870-17:2007 + A2:2009
                  2. megjegyzés
               
               
                  E közlemény kelte
               
            
                  
                     Figyelmeztetés: A fűrészpenge védőburkolata kiválasztásának tekintetében e közlemény nem érinti a szabvány 5.3.6.1. szakaszának 3. bekezdését, amelynek alkalmazása nem tételezi fel a 2006/42/EK irányelv I. mellékletének 1.4.2. pontjában szereplő alapvető egészségügyi és biztonsági követelményeknek való megfelelést.
               
            
                  1. megjegyzés:
               
               
                  A megfelelőségre vonatkozó vélelem megszűnésének időpontja általában megegyezik az európai szabványügyi szervezet által meghatározott visszavonás időpontjával, azonban felhívjuk e szabványok használóinak a figyelmét arra, hogy bizonyos kivételes esetekben ez másképpen lehet.
               
            
                  2. megjegyzés:
               
               
                  Az új (vagy módosított) szabvány ugyanazzal az alkalmazási körrel bír, mint a helyettesített szabvány. A meghatározott időpontban a helyettesített szabvány esetében megszűnik a vonatkozó uniós jogszabályok alapvető vagy egyéb követelményeinek való megfelelőségre vonatkozó vélelem.
               
            
         (1)  ESzSz: Európai Szabványügyi Szervezet:
      
                  —
               
               
                  CEN: Avenue Marnix/Marnixlaan 17, 1000, Bruxelles/Brussel, BELGIQUE/BELGIË, Tel.+32 2 5500811; fax + 32 2 5500819(http://www.cen.eu)